Toyota Starlet

Toyota Starlet adalah kereta kecil yang dihasilkan oleh Toyota Motor Corporation, Japan dari tahun 1973 hingga 1999. Pada awalnya Starlet merupakan versi lebih mahal dari Toyota Publica, dan disebut Publica Starlet.

Starlet yang sebenarnya (tanpa nama Publica) dilancarkan pada tahun 1978 berbentuk Hatchback 3 dan 5 pintu.

Pasaran yang besar untuk Starlet adalah Jepun, Amerika Tengah, dan beberapa negara Eropah seperti Belanda, Belgium, Switzerland, dan Yunani.

Selepas Starlet dihentikan pengeluarannya pada tahun 1999, kedudukannya digantikan oleh Toyota Vitz.



## Publica Starlet 40-Series (1973-1977)

Publica Starlet pertama dibuat dalam bentuk Coupe 2-pintu. Model Sedan 4-pintu datang beberapa bulan kemudian. Model ini serupa dengan Toyota Corolla, tetapi ia lebih kecil. Enjin yang digunakan adalah 1000 cc 2K dan 1200 cc 3K. Trim level di Jepun adalah Standard, Deluxe, Hi-Deluxe, ST, dan SR.



## Starlet 60-Series (1978-1984)

Ini adalah Starlet pertama yang berbentuk Hatchback, dan model Station Wagon juga tersedia. Enjin yang digunakan adalah 1000 cc, 1200 cc, atau 1300 cc.
Starlet pacuan roda belakang ini di Jepun dipasarkan dalam trim level Standard, DX, XL, XL Lisse, S, dan SE.

Model awal mempunyai lampu depan bulat, sedangkan model facelift tahun 1980 datang dengan lampu depan kotak. Untuk tahun 1983, Starlet mendapat facelift kedua dengan lampu hadapan kotak dan grille baru, serta lampu belakang baru dengan pintu bagasi yang terbuka lebih rendah.

Starlet KP61 3 pintu merupakan model yang pernah dijual di Amerika Syarikat pada tahun 1981 hingga 1984.



## Starlet 70-Series (1984-1989)

Starlet sekarang berpenggerak roda depan dengan mesin baru 12 valve 1000 cc 1E atau 1300 cc 2E. Di Jepun, Starlet 1300 cc ada yang menggunakan mesin injection 2E-E, dan turbo 2E-TELU. Starlet berenjin diesel 1500 cc juga dijual di Jepun dan beberapa negara Eropah.

Pada tahun 1985, Starlet pertama yang dipasang di luar Jepun iaitu model EP70 1000 cc di Indonesia. Setahun berikutnya juga dipasang model EP71 1300 cc.

Di Jepun, Starlet terdapat dalam banyak variant, iaitu Standard, DX, Soleil, XL, XL Lisse, S, SE, Si, Si Limited, Si Canvas Top, Ri, Turbo R, dan Turbo S. Model Ri and Turbo R merupakan variant berbody ringan yang untuk keperluan perlumbaan. Sedangkan Turbo S adalah yang kencang dan berkelas. S, Si, Si Canvas Top, Ri, dan Turbo R hanya 3 pintu, SE hanya 5 pintu, sedangkan yang lain ada yang 3 dan 5 pintu. Model * 'Turbo S' * dan * 'Turbo R' * mempunyai bumper yang lebih besar dan body kit.

Untuk pasaran export, Starlet hadir dalam model Standard and XL dilengkapi enjin 1000 cc, 1.3 DX, 1.3 XL, 1.3 S, and 1.3 SE dilengkapi enjin 1300 cc, serta Standard berenjin diesel 1500 cc. Berasaskan 1.0 XL atau 1.3 SE, model Si Limited hadir dengan spoiler depan dan belakang, dan ditawarkan dalam warna putih dan two-tone hitam silver.



## Starlet 80-Series (1989-1996)

Model ini menggunakan platform P80 dengan design body yang lebih bulat dari model sebelumnya. Untuk pasaran Jepun, Starlet mendapat mesin baru 16 valve 4E-F (karburator), 4E-FE (injection), dan 4E-FTE (injection, turbo). Starlet export tetap menggunakan mesin 1E, 2E, atau 2E-E. Enjin diesel 1N dipasang pada Starlet di Jepun dan beberapa negara di Eropah. Starlet untuk pasaran Jepun dan Indonesia mempunyai garnish pada Bagasi sehingga plat nombor belakang dipasang di bumper, sedangkan untuk negara-negara lain, plat nombor dipasang pada panel bagasi kerana tidak mempunyai garnish.

Variant Starlet * 'JDM' * (Japanese Domestic Market) adalah Soleil, * 'Soleil L' * (yang paling laku), S, X Limited, Canvas Top, Gi, dan * 'GT Turbo' * . Gi dan GT mempunyai standard body kit dan kerusi depan bucket yang sporty, serta lampu belakang dan garnish yang berbeza dari model lain. Mulai tahun 1992, semua Starlet di Jepun menggunakan injection.

Starlet versi export adalah 1.0 Standard, 1.0 XL, 1.3 XL, dan 1.3 S. Di Eropah starlet menggunakan mesin 2E-E dengan injection, sehingga nama variant-nya 1.3 i, 1.3 XLi, dan 1.3 Si. Model 1.0 GL dan 1.3 GLi untuk pasaran Inggeris mempunyai standard sunroof.

Di Indonesia, Starlet dipasarkan dalam variant 1.0 XL, 1.3 SE, dan 1.3 SE Limited yang kemudian menjadi * '1.3 SE-G' * pada tahun 1992. SE-G mempunyai interior yang mewah seperti X Limited, serta lampu belakang dan garnish seperti Gi dan GT versi facelift.
Pada tahun 1996, SE dan SE-G mendapat facelift kembali dengan kap mesin dan body kit yang sama seperti Gi. Model ini disebut * 'Fantastic Starlet' *.

Pengeluaran Starlet 80-series di Jepun dihentikan pada bulan Disember 1995, tetapi diteruskan di Indonesia sehingga tahun 1999.



## Starlet 90-Series (1996-1999)

Pada dasarnya, ada 3 macam Starlet untuk pasaran Jepun iaitu * 'Reflet' * (biasa), * 'Glanza' * (sport), dan * 'Carat' * (klasik). Starlet Reflet terdiri daripada versi standard yang sangat sederhana, Reflet f kelas menengah yang menggantikan Soleil L, dan Reflet x yang mempunyai peralatan lebih banyak. Starlet Glanza terdiri dari Glanza S yang sporty, dan Glanza V Turbo yang berkemampuan tinggi. Reflet, Carat, dan Glanza S dilengkapi enjin 4E-FE, Glanza V dilengkapi enjin turbo 4E-FTE, dan reflet standard juga boleh didapati dengan enjin diesel 1N. Semua Starlet di Jepun mempunyai SRS Airbag untuk pemandu sebagai peralatan standard.

Untuk variant export Starlet berenjin 2E dan 4E-FE. Di beberapa negara Eropah, Starlet ditawarkan dengan pelbagai trim level. Starlet yang mempunyai peralatan lebih banyak dari pada model asas dan XLi dipasarkan dengan nama GLS, XT, SLi, atau Crystal. Model ini hadir dengan SRS Airbag, head rest belakang, power window, tachometer sebagai kelengkapan standard. Kelengkapan optional-nya adalah ABS dan tingkap bumbung.